****

**ΑΠΟΣΠΑΣΜΑ**

Από το πρακτικό της 5ης/2021 ΜΕ ΤΗΛΕΔΙΑΣΚΕΨΗ ΣΥΝΕΔΡΙΑΣΗ

 της Επιτροπής Ποιότητας Ζωής Δήμου Λεβαδέων

**Αριθμός απόφασης 8 /2021**

**ΘΕΜΑ: Γνωμοδότηση επί της Μελέτης Περιβαλλοντικών Επιπτώσεων (Μ.Π.Ε.) του έργου “ΑΙΟΛΙΚΟΣ ΣΤΑΘΜΟΣ ΠΑΡΑΓΩΓΉΣ ΗΛΕΚΤΡΙΚΗΣ ΕΝΕΡΓΕΙΑΣ (Α.Σ.Π.Η.Ε) ΣΥΝΟΛΙΚΗΣ ΙΣΧΥΟΣ 43,4 ΜW “ΧΛΩΜΟ Ι“, ΣΤΙΣ ΘΕΣΕΙΣ “ΚΑΛΟΓΡΙΑ/ΜΥΤΙΚΑΣ, ΤΟΥ ΔΗΜΟΥ ΛΟΚΡΩΝ ΤΗΣ ΠΕΡΙΦΕΡΕΙΑΚΗΣ ΕΝΟΤΗΤΑΣ ΦΘΙΩΤΙΔΑΣ ΚΑΙ ΤΟΥ ΔΗΜΟΥ ΛΕΒΑΔΕΩΝ ΤΗΣ Π.Ε. ΒΟΙΩΤΙΑΣ ΤΗΣ ΕΤΑΙΡΕΙΑΣ Χ.ΡΟΚΑΣ Α.Β.Ε.Ε.”**

Στη Λιβαδειά σήμερα την 24η Ιουνίου 2021, ημέρα Πέμπτη και ώρα 13.30, συνεδρίασε με τηλεδιάσκεψη η Επιτροπή Ποιότητας Ζωής, μετά την με αριθμ. πρωτ.: 11293/18-06-2021 πρόσκληση του Προέδρου της και Δημάρχου Λεβαδέων κ. Ιωάννη Δ. Ταγκαλέγκα, βάσει των διατάξεων:

1) του άρθρου 77 του Ν. 4555/2018, όπως τροποποιήθηκε από το άρθρο 184 του Ν. 4635/2019,

2) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) “Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του”,

3) της με αριθμ. πρωτ.: 18318/13-3-2020 (ΑΔΑ 9ΛΠΧ45ΜΤΛ6-1ΑΕ) εγκυκλίου του Υπουργείου Εσωτερικών “Σύγκληση συλλογικών οργάνων των δήμων, των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής διάδοσης του κορωνοϊού COVID-19,

4) της 40/20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών “Ενημέρωση για την εφαρμογή του κανονιστικού πλαισίου αντιμετώπισης του κορονωϊού COVID-19, αναφορικά με την οργάνωση και λειτουργία των δήμων”.

5) Την παρ.3 του υπ.αριθμ.ΔΙΔΑΔ/Φ69/133/ΟΙΚ.20764/7-11-20 εγκ.του ΥΠΕΣ. (ΑΔΑ:Ψ48Γ46ΜΤΠ6-ΛΣΡ)

 Ο Πρόεδρος της ΕΠΟΙΖΩ κ. Ιωάννης Δ. Ταγκαλέγκας – Δήμαρχος Λεβαδέων - κήρυξε την έναρξη της συνεδρίασης, αφού διαπιστώθηκε ότι υπάρχει η νόμιμη απαρτία επειδή σε σύνολο εννέα (9) τακτικών μελών ήταν παρόντα επτά (7) ήτοι:

 ΠΑΡΟΝΤΕΣ ΑΠΟΝΤΕΣ

1. Ταγκαλέγκας Δ. Ιωάννης - Πρόεδρος 1. Τζουβάρας Νικόλαος

2. Καλογρηάς Αθανάσιος 2. Πλιακοστάμος Κων/νος

3. Σαγιάνης Μιχαηλ Οι οποίοι δεν προσήλθαν αν και

4. Γιαννακόπουλος Βρασίδας κλήθηκαν νόμιμα.

5. Τσεσμετζής Εμμανουήλ

6. Τόλιας Δημήτριος

7. Αρκουμάνης Πέτρος

Τα πρακτικά της συνεδρίασης τηρήθηκαν από την προϊσταμένη του Τμήματος Υποστήριξης Πολιτικών Οργάνων.

………………………………………………………………………………………………………………………………………………………..

 Εισηγούμενος το 4ο θέμα της ημερήσιας διάταξης έθεσε υπόψη των μελών το υπ αριθμ. 10935/14-06-2021 έγγραφο της Δ/νσης Περιβάλλοντος Καθαριότητας & Πρασίνου στο οποίο αναγράφονται:

*Σας ενημερώνουμε ότι με το υπ΄ αριθμ. πρωτ. 112645/273/31.05.2021(εισερχόμενο στο Δήμο Λεβαδέων με αριθμ. πρωτ.* *9795/01.06.2021) κοινοποιηθέν έγγραφο της Επιτροπής Περιβάλλοντος & Ανάπτυξης Στερεάς Ελλάδας), δημοσιοποιήθηκε η Μ.Π.Ε με τίτλο «Αιολικός Σταθμός Παραγωγής Ηλεκτρικής Ενέργειας (ΑΣΠΗΕ) ισχύος 43,4MW « ΧΛΩΜΟ Ι», στις θέσεις «ΚΑΛΟΓΡΙΑ / ΜΥΤΙΚΑΣ, του Δήμου Λοκρών της Περιφερειακής Ενότητας Φθιώτιδας και του Δήμου Λεβαδέων της Περιφερειακής Ενότητας Βοιωτίας, της εταιρείας Χ.ΡΟΚΑΣ Α.Β.Ε.Ε.». Η Μ.Π.Ε. σε ηλεκτρονική μορφή βρίσκεται αναρτημένη στο Ηλεκτρονικό Περιβαλλοντικό Μητρώο (ΗΠΜ) του Υπουργείου Περιβάλλοντος και Ενέργειας (ΥΠΕΝ) και στην ιστοσελίδα* [*https://eprm.ypen.gr/*](https://eprm.ypen.gr/)*. Η δημόσια διαβούλευση για την υποβολή απόψεων επί του θέματος θα διεξάγεται μέχρι τις 31.06.2021. Διοικητικά τμήμα των συνοδών έργων (τμήμα της ΜΤ και η θέση του Υ/Σ) υπάγεταιστιςκοινότητεςΠροφήτη Ηλία, Βασιλικών και Παρορίου* *του Δ. Λεβαδέων. Σκοπός της μελέτης είναι η έκδοση της Απόφασης Έγκρισης Περιβαλλοντικών Όρων (ΑΕΠΟ) του εν λόγω έργου. Σύμφωνα με τις παραγράφους 1α και 2στ του άρθρου 83 του Ν. 3852/2010 εμπίπτει στις αρμοδιότητες των τοπικών συμβουλίων η έκφραση γνωμών και η διατύπωση απόψεων. Επίσης, σύμφωνα με τις παραγράφους 1 και 1Βiii του άρθρου 73 του Ν. 3852/2010 η επιτροπή ποιότητας ζωής ως αποφασιστικό και εισηγητικό όργανο άσκησης των σχετικών με την προστασία του περιβάλλοντος αρμοδιοτήτων του Δήμου, εισηγείται στο δημοτικό συμβούλιο τη λήψη αποφάσεων για θέματα προστασίας του περιβάλλοντος. Παρακαλείται η Επιτροπή Ποιότητας Ζωής του δήμου, λαμβάνοντας υπόψη τις γνωμοδοτήσεις των προέδρων των κοινοτήτωνΠροφήτη Ηλία, Βασιλικών και Παρορίου να προβεί στις σχετικές ενέργειες, που αφορούν στην λήψη της σχετικής γνωμοδοτικής απόφασης και την αποστολή της στην Διεύθυνσή μας και στο Δημοτικό Συμβούλιο. Σας επισυνάπτουμε την εντολή προς δημοσίευση, την περιληπτική έκθεση της Μ.Π.Ε. της Υπηρεσίας και τις αποφάσεις των προέδρων των κοινοτήτων Προφήτη Ηλία, Βασιλικών και Παρορίου.*

& κάλεσε το σώμα να τοποθετηθεί και να αποφασίσει σχετικά.

Ο κ. Αρκουμάνης τοποθετήθηκε λέγοντας ότι στενεύουν τα περιθώρια KAI για την πόλη της Λιβαδειάς. Οι συνολικά 17 ανεμογεννήτριες των τριών (3) σ Μ.Π.Ε. που καλούμαστε σήμερα να γνωμοδοτήσουμε είναι ακριβώς γύρω γύρω από την πόλη μας. Στο αστικό σύστημα καταργούνται οι αποφάσεις των εκλεγμένων οργάνων (Κοινότητα, ΕΠΟΙΖΩ, Δ.Σ.) και αποφασίζουν διορισμένα άτομα. (Αποκεντρωμένη Διοίκηση). Με τους αιολικούς σταθμούς γίνεται τεράστια καταστροφή σε NATURA περιοχές, τεράστια περιβαλλοντική καταστροφή και πανάκριβο ηλεκτρικό ρεύμα στον κόσμο.

 Η Επιτροπή Ποιότητας Ζωής αφού έλαβε υπόψη:

1. Το υπ.αρίθμ.10935/2021 έγγραφο της Δ/νσης Περιβάλλοντος, Καθαριότητας & Πρασίνου με θέμα: *“Ζητείται γνώμη επί Μελέτης Περιβαλλοντικών Επιπτώσεων”*
2. Το υπ’ αριθμ. πρωτ.10/11-6-2021 έγγραφο της Προέδρου της Κοινότητας Προφήτη Ηλία σύμφωνα με το οποίο είναι κάθετα αντίθετοι στην κατασκευή οποιονδήποτε συνοδών έργων αλλά και γενικότερα του εν λόγω έργου, διότι οι επιπτώσεις προς το περιβάλλον θα είναι καταστρεπτικές.
3. Το υπ’ αριθμ. πρωτ.4/10-6-2021 έγγραφο της Προέδρου της Κοινότητας Βασιλικών σύμφωνα με το οποίο είναι κάθετα αντίθετοι στην κατασκευή συνοδών έργων αλλά και του εν λόγω έργου.
4. Το υπ’ αριθμ. πρωτ. 11059/15-06-6-2021 έγγραφο του Προέδρου της Κοινότητας Παρορίου σύμφωνα με το οποίο γνωμοδοτεί θετικά προκειμένου να διέλθει η γραμμή και να γίνουν ανάλογες εργασίες για την κατασκευή της αλλά και του υποσταθμού.
5. Την από 07/06/2021 Περιληπτική ‘Εκθεση επί της Μ.Π.Ε. του Πρ/νου της Δ/νσης Περιβάλλοντος ,Καθαριότητας & Πρασίνου επί της μελέτης περιβαλλοντικών επιπτώσεων του έργου: “ΑΙΟΛΙΚΟΣ ΣΤΑΘΜΟΣ ΠΑΡΑΓΩΓΉΣ ΗΛΕΚΤΡΙΚΗΣ ΕΝΕΡΓΕΙΑΣ (Α.Σ.Π.Η.Ε) ΣΥΝΟΛΙΚΗΣ ΙΣΧΥΟΣ 43,4 ΜW “ΧΛΩΜΟ Ι“, ΣΤΙΣ ΘΕΣΕΙΣ “ΚΑΛΟΓΡΙΑ/ΜΥΤΙΚΑΣ, ΤΟΥ ΔΗΜΟΥ ΛΟΚΡΩΝ ΤΗΣ ΠΕΡΙΦΕΡΕΙΑΚΗΣ ΕΝΟΤΗΤΑΣ ΦΘΙΩΤΙΔΑΣ ΚΑΙ ΤΟΥ ΔΗΜΟΥ ΛΕΒΑΔΕΩΝ ΤΗΣ Π.Ε. ΒΟΙΩΤΙΑΣ ΤΗΣ ΕΤΑΙΡΕΙΑΣ Χ.ΡΟΚΑΣ Α.Β.Ε.Ε.”+
6. Το υπ.αρ.112645/273/31-05-2021 (αριθ.πρωτ. 9795/1-6-2021) έγγραφο της Επιτροπής Περιβάλλοντος & Ανάπτυξης με θέμα: Εντολή προς δημοσίευση μελέτης Περιβαλλοντικών Επιπτώσεων.
7. Τις διατάξεις του άρθρου 73 του Ν.3852/2010 (Πρόγραμμα ΚΑΛΛΙΚΡΑΤΗΣ,ΦΕΚ 87/Α/2010)
8. Τις διατάξεις του άρθρου 75 του Ν. 3852/2010 (Πρόγραμμα ΚΑΛΛΙΚΡΑΤΗΣ,ΦΕΚ 87/Α/2010,όπως αντικαταστάθηκε με το άρθρο 77 του Ν. 4555/2018,(Πρόγραμμα ΚΛΕΙΣΘΕΝΗΣ,ΦΕΚ 133/Α/2018,στο οποίο προστέθηκε εδάφιο σύμφωνα με το άρθρο 2 του Ν.4623/2019 (ΦΕΚ 134//Α/2019)
9. το άρθρο 10 της απο 11/3/2020 Πράξης Νομοθετικού Περιεχομένου (ΦΕΚ 55/Α/2020)
10. την 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών
11. Την ψήφο των μελών της ΕΠΟΙΖΩ όπως αυτή διατυπώθηκε και δηλώθηκε δια ζώσης στην τηλεδιάσκεψη.
12. Την μεταξύ των μελών συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

Εισηγείται ΑΡΝΗΤΙΚΑ στο Δημοτικό Συμβούλιο επί της Μελέτης Περιβαλλοντικών Επιπτώσεων που φέρει τον τίτλο: “ΑΙΟΛΙΚΟΣ ΣΤΑΘΜΟΣ ΠΑΡΑΓΩΓΉΣ ΗΛΕΚΤΡΙΚΗΣ ΕΝΕΡΓΕΙΑΣ (Α.Σ.Π.Η.Ε) ΣΥΝΟΛΙΚΗΣ ΙΣΧΥΟΣ 43,4 ΜW “ΧΛΩΜΟ Ι“, ΣΤΙΣ ΘΕΣΕΙΣ “ΚΑΛΟΓΡΙΑ/ΜΥΤΙΚΑΣ, ΤΟΥ ΔΗΜΟΥ ΛΟΚΡΩΝ ΤΗΣ ΠΕΡΙΦΕΡΕΙΑΚΗΣ ΕΝΟΤΗΤΑΣ ΦΘΙΩΤΙΔΑΣ ΚΑΙ ΤΟΥ ΔΗΜΟΥ ΛΕΒΑΔΕΩΝ ΤΗΣ Π.Ε. ΒΟΙΩΤΙΑΣ ΤΗΣ ΕΤΑΙΡΕΙΑΣ Χ.ΡΟΚΑΣ Α.Β.Ε.Ε.”

**Η παρούσα απόφαση πήρε αριθμό 8/2021.**

Ο ΠΡΟΕΔΡΟΣ ΤΗΣ Ε.ΠΟΙ.ΖΩ.

Ιωάννης Δ. Ταγκαλέγκας

 Τα Μέλη

Καλογρηάς Αθανάσιος

Σαγιάννης Μιχαήλ

Γιαννακόπουλος Βρασίδας

Τσεσμετζής Εμμανουήλ

Τόλιας Δημήτριος

Αρκουμάνης Πέτρος

 ΠΙΣΤΟ ΑΠΟΣΠΑΣΜΑ

 ΛΙΒΑΔΕΙΑ 24/06/2021

 Ο ΠΡΟΕΔΡΟΣ

 ΙΩΑΝΝΗΣ Δ. ΤΑΓΚΑΛΕΓΚΑΣ

 ΔΗΜΑΡΧΟΣ ΛΕΒΑΔΕΩΝ